
PëR DEKLARIMIN E PAVLEFSHMëRISë Së DISA VENDIMEVE Të QEVERISë DHE MIRATIMIN E NJë FONDI PëR PROKURORINë E PëRGJITHSHME

Me propozimin e Prokurorisë së Përgjithshme, Këshilli i Ministrave

V E N D O S I:

1. Deklarimin e pavlefshmërisë së vendimeve të Këshillit të Ministrave për dërgimin dhe shitjen jashtë shtetit të një sasie ari dhe argjendi gjatë viteve 1988-1990, si vijon: vendimet e Këshillit të Ministrave nr.5, datë 7.11.1988; nr.430, datë 7.12.1988, nr.84, datë 8.3.1989, nr.8, datë 25.1.1990; nr.225, datë 5.7.1990; nr.271, datë 4.8.1990 dhe nr.429, datë 13.12.1990 pasi janë shkelur procedurat ligjore të marrjes së vendimeve.
2. Prokurorisë së Përgjithshme i shtohen 450 mijë lekë fond page që do të përdoret për grupin e ekspertëve kontabël për çështjen penale në ngarkim të ish-udhëheqësve të lartë partiakë e shtetërorë. Shuma të përballohet nga fondi rezervë i Këshillit të Ministrave në Buxhetin e Shtetit për vitin 1993.

Ky vendim hyn në fuqi menjëherë.

